I perioden [[1884]]-[[1890]] blev palæet til- og ombygget til brug for koncerter ved arkitekterne [[Johan Schrøder (arkitekt)|Johan Schrøder]] og [[Georg Wittrock (arkitekt)|Georg Wittrock]] for A/S Koncertpalaiset. Arkitekterne opførte i forlængelse af palæets havefacade en stor [[koncertsal]], der lagde beslag på den tidligere [[have]]. Samtidig blev halvdelen af [[Gitter (net)|gitter]][[Mursten|muren]] mod [[Bredgade]] solgt (findes i dag ved [[Søllerød Slot]]), og to [[butik]]s[[pavillon]]er med [[Kuppel|kupler]] blev opført i en [[nyrokoko]]stil. De fleste [[rokoko]]rum i selve hovedbygningen forblev dog uantastede. Palæet blev herefter kendt som ''Koncertpalæet'', og koncertsalen med dens [[akustik]] blev et populært samlingssted i det københavnske kulturliv. I [[1885]] rykkede fotograferne [[Hansen, Schou & Weller]] ind i den ene pavillon, hvor firmaet lå indtil [[1900]].
Musik Bygninger,_konstruktioner_og_anlæg